П Р О Т О К О Л   № 13
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 21.07.2020 г.

Днес, 21.07.2020 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт-съдебна администрация, Стефка Тодорова – старши експерт-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за кадрови промени в администрацията на Апелативна специализирана прокуратура. /вх. № ВСС-7005/14.07.2020 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „чистач“ в Апелативна специализирана прокуратура.
МОТИВИ: Към настоящия момент в щата на АСП е утвърдена 1 щ.бр. за длъжността „чистач“. Магистратите и съдебните служители от АпСпП ползват 23 кабинета в сграда на РУ на МВР и сервизни помещения в друга сграда, с обща площ от 625,63 кв.м.
С оглед осигуряване на почистването и поддръжката на помещенията, и на взаимозаменяемост при отсъствие на единия служител, считаме че искането е обосновано. 
Увеличението на щатната численост на съдебните служители ще бъде финансово обезпечено за сметка на утвърдения бюджет на ПРБ за 2020 г.

2. ДАВА СЪГЛАСИЕ за трансформиране на 1 /една/ щ.бр. за длъжност „съдебен деловодител“ в 1 /една/ щ.бр. за длъжност „главен специалист – компютърна обработка на данни и статистик“ в Апелативната специализирана прокуратура.

МОТИВИ: Комисията счита за обоснована исканата трансформация, поради необходимостта да бъде ангажиран съдебен служител с организацията по осигуряване на необходимата документация и информация, свързана с изготвяне и обобщаване на статистически данни, както и с подпомагане на Атестационната комисия при атестирането на магистратите. 
Разликата в размера на възнаграждението за предложената трансформация ще бъде финансово обезпечена за сметка на бюджета на ПРБ за 2020 г.
ВНАСЯ предложението в заседание на Прокурорската колегия на Висшия съдебен съвет, насрочено на 29.07.2020 г., за разглеждане и произнасяне. 

2. ОТНОСНО: Предложение от главния прокурор за увеличаване щатната численост на служителите в Бюрото по защита при главния прокурор. /вх. № ВСС-7263/20.14.07.2020 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 3, ал. 1 от Правилата за устройството и дейността на Бюрото по защита при главния прокурор и изпълнението на мерките за специална защита, 12 /дванадесет/ щатни бройки за служители в Бюрото по защита при главния прокурор.
МОТИВИ: Комисията счита, че искането за увеличаване на щатната численост на Бюрото е обосновано, поради нарастващия обем на работата по организация и осъществяване на специалната защита и осигуряване на ефективното й изпълнение, както и поради значителния недостиг на човешки ресурси в специализираната структура, отговаряща за изграждане и поддържане на технически средства и системи за дейностите, възложени със Закона за защита на лица, застрашени във връзка с наказателното производство.
Средствата за увеличението на щатната численост ще бъдат осигурени в рамките на утвърдения бюджет на ПРБ за 2020 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 22.07.2020 г., за разглеждане и произнасяне. 

3. ОТНОСНО: Предложение от главния прокурор за кадрови промени в администрацията на Районна прокуратура - Търговище. /вх. № ВСС-7191/17.07.2020 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „Завеждащ служба“ в Районна прокуратура - Търговище.
МОТИВИ: 
Съгласно длъжностното разписание в щата на прокуратурата са утвърдени 13 щ. бр. за магистрати и 15 за съдебни служители, което прави съотношение 1:1,15, по-ниско от средното за страната – 1,29. 
В щата на прокуратурата е утвърдена 1 щ. бр. – административен секретар, която да осъществява организацията и ръководството на работа на съдебните служители, контрол на финансово-счетоводната дейност и дейността по управление на човешките ресурси. 
За ръководството и контрола на дейността на служителите от специализираната администрация в служба „Регистратура и деловодство“ не е предвидена длъжност, поради което комисията счита предложението за обосновано.
Щатната бройка ще бъде финансово обезпечена за сметка на бюджета на ПРБ за 2020 г.
2. ДАВА СЪГЛАСИЕ за трансформиране на 1 /една/ щ.бр. за длъжност „призовкар“ в 1 /една/ щ.бр. за длъжност „съдебен деловодител“ в Районна прокуратура – Търговище.

МОТИВИ: Към настоящия момент в щата на прокуратурата са утвърдени общо 4 щ. бр. за длъжност съдебен деловодител, като в ТО Попово и ТО Омуртаг работят по един. Деловодителите в РП-Търговище описват в УИС цялата информация при обработката на входящите и изходящите материали, вкл. и тези на териториалните отделения. Предвид недостига на служители в специализираната администрация, ниското съотношение и липсата на възможност за оптимизиране на работата, комисията счита предложението за трансформация за обосновано.
Разликата в размера на възнаграждението за предложената трансформация ще бъде финансово обезпечена за сметка на бюджета на ПРБ за 2020 г.

ВНАСЯ предложението в заседание на Прокурорската колегия на Висшия съдебен съвет, насрочено на 29.07.2020 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:     /п/
			   ГЕРГАНА МУТАФОВА